Gina Lückenkemper

Gina Lückenkemper (sündinud 21. novembril 1996 Hammis) on Saksamaa kergejõustiklane, sprinter. 

2015. aastal tuli ta 200 meetri jooksus juunioride Euroopa meistriks.

2015. aasta maailmameistrivõistlustel Pekingis osales ta 100 meetri jooksus, saades eeljooksus ajaga 11,34 kokkuvõttes 28. koha. Poolfinaalikohast jäi puudu viis sajandikku. 4×100 meetri teatejooksus sai ta Saksamaa naiskonnaga viienda koha.

2016. aasta Euroopa meistrivõistlustel Amsterdamis võitis ta pronksmedali 200 meetri jooksus ja 4×100 meetri teatejooksus.

2016. aasta suveolümpiamängudel Rio de Janeiros jõudis ta 200 meetri jooksus poolfinaali ning sai seal ajaga 22,73 kokkuvõttes 14. koha. 4×100 meetri teatejooksus jäi ta koos Saksamaa naiskonnaga esimesena medalita.

2017. aasta maailmameistrivõistlustel Londonis püstitas ta 100 meetri eeljooksus isikliku rekordi 10,95, parandades isiklikku rekordit kuue sajandikuga ning pääses poolfinaali eeljooksude parima ajaga. Enne teda oli viimase sakslannana alla 11 sekundi jooksnud Katrin Krabbe aastal 1991."Lückenkemper erstmals unter elf Sekunden". lawm.sportschau.de. 5.8.2017. Vaadatud 5.8.2017 Oma poolfinaalis jäi ta ajaga 11,16 kuuendaks ja sai kokkuvõttes 14. koha."Lückenkemper verpasst Finale". sport1.de. 6.8.2017. Vaadatud 7.8.2017 4×100 meetri teatejooksus sai ta Saksamaa teatenaiskonnaga neljanda koha ajaga 42,36."Lückenkemper nimmt Platz vier sportlich: „Andere waren besser“". soester-anzeiger.de. 14.8.2017. Vaadatud 14.8.2017

2018. aasta Euroopa meistrivõistlustel Berliinis võitis ta 100 meetri jooksus 10,98-ga hõbemedali. Poolfinaalis oli ta sama tulemusega jooksnud Euroopa alla 23-aastaste rekordi."Silber: Gina Lückenkemper wieder unter 11 Sekunden". leichtathletik.de. 7.8.2018. Vaadatud 8.8.2018 Lisaks võitis ta 4×100 meetri teatejooksus Saksamaa naiskonnaga pronksmedali.

2018. aastal valiti ta Saksamaa aasta naiskergejõustiklaseks.

Lückenkemper on tulnud kolmel korral Saksamaa meistriks välitingimustes ja kahel korral meistriks sisetingimustes.

Isiklikud rekordid
Väljas
 Ala  Tulemus  Aeg  Koht 100 m jooks  10,95  5. august 2017   London 200 m jooks  22,67  5. juuni 2016   Regensburg 300 m jooks  37,11  17. mai 2015   Pliezhausen
Sees
 Ala  Tulemus  Aeg  Koht 60 m jooks  7,11   21. jaanuar 2018   Dortmund 200 m jooks  23,69  1. märts 2014    Halle
Allikas: IAAF

 Viited 

 Välislingid 

 Koduleht


Kategooria:Saksamaa jooksjad
Kategooria:Sprinterid
Kategooria:Sündinud 1996